text: Fredericias borgmester beskyldes for misbrug
  21 november 2012 kl. 14.24
  Thomas Banke, Fredericias borgmester, er ude i et medicin misbrug. Han bør gå i behandling, er der flere af hans byrådskolleger, der siger.
  Fredericias borgmester, Thomas Banke, har et medicinforbrug. Det skriver Fredericia Dagblad i dag. 
  Avisen refererer byrådsmedlemmer for, at Thomas Banke bør gå i behandling for det, de betegner som et misbrug, som påvirker hans arbejde.
  Thomas Banke afviser at være misbruger.
  Han forklarer, at han har været gennem en række store og smertefulde tandoperationer, og har været nødt til bl.a. at tage morfin.
  Han erkender, at der nok er aftaler, han burde have aflyst, når han var kraftig medicineret.
  Thomas Banke har tidligere sagt, at han i sine unge dage havde et stofmisbrug.
  